Les internacionals del València Basket, Queralt Casas i Leticia Romero, són “Coach per un dia” al Burjassot CB
2025-07-24

La setmana en curs ha començat fort per al Club de Bàsquet de Burjassot ja que, en durant la vesprada d’entrenaments del passat dilluns, va rebre la visita de les jugadores del València Basket i de la Selecció Espanyola, Queralt Casas i Leticia Romero. La visita s’emmarca en la campanya “Coach per un dia”, impulsada conjuntament per la Fundació Endesa i la Federació Espanyola de Bàsquet, i va consistir en el fet que totes dues jugadores, Leticia i Queralt, van aparéixer per sorpresa enmig de l’entrenament per a entrenar amb les joves jugadores burjassoteres, concretament amb les de Ópticos Colón 84 Cadet. Tota una autèntica sorpresa per a elles!

L’objectiu que hi ha darrere de l’activitat sorpresa és proporcionar referents femenins per a les jugadores de categoria cadet i evitar que abandonen la pràctica esportiva, ja que hi ha nombrosos estudis que demostren el gran abandó de l’esport femení en aqueixa etapa de l’adolescència. Les dues jugadores, Queralt i Alicia, van ser molt pròximes amb les jugadores del club i van col·laborar en tot moment amb l’entrenadora del grup. Al final de l’entrenament van realitzar un torn de preguntes, seguit d’un lliurament de samarretes a les jugadores. Per part seua, Leticia i Queralt van rebre, per part del club, la dessuadora de l’equip oficial.

Segons fonts del Burjassot CB, ‘va ser una gran vesprada d’emocions on les jugadores del nostre club van poder veure de prop a jugadores que són ídols per a elles”.